Palatin (brežuljak)

Palatin () centralni je od sedam rimskih brežuljaka na kojima je nastao antički Rim. Počeci "Vječnog grada" upravo su na Palatinu. Prema arheološkim nalazima zaključuje se da su ljudi na njemu živjeli još oko 1000. p. n. e. Prema rimskoj mitologiji, na Palatinu je Romula i Rema našla vučica, koja ih je održala u životu. Prema ovoj legendi čoban Faustul našao je dojenčad i odgojio ih sa svojom suprugom. Kad su odrasli, Romul je na Palatinu odlučio izgraditi Rim. Mnogi istaknuti Rimljani živjeli su na Palatinu. Ostaci palača Augusta, Tiberija i Domicijana također su na ovom brežuljku i sam naziv "palača" potječe od riječi "Palatin".

Palatin je visok 50-ak metara i s jedne strane gleda na Rimski forum a s druge na Circus Maximus. Danas je Palatin veliki otvoreni muzej koji se po danu može posjetiti. Ulaz je nalazi nedaleko od Titovog slavoluka na Rimskom forumu.

 Također pogledajte 
 Sedam rimskih brežuljaka
 Aventin
 Celij
 Eskvilin
 Kapitol (Rim)
 Viminal

Kategorija:Rim
Kategorija:Sedam rimskih brežuljaka
Kategorija:Turističke atrakcije u Rimu